**Проект**

**Наредба за допълнение на Наредба № 9 от 2013 г. за изискванията за експлоатационна годност на пристанищата и специализираните пристанищни обекти**

(обн., ДВ, бр. 96 от 2013 г., изм., бр. 85 от 2017 г.)

**§ 1.** В чл. 17 се създава ал. 3:

„(3) Мрежите и съоръженията за снабдяване на корабите с електрическа енергия в морските пристанища, които са изградени, реконструирани, модернизирани или преминали основан ремонт след 18 ноември 2017 г., е необходимо да съответстват на техническите спецификации по стандарт БДС IEC/ISO/IEEE 80005-1:2016.“

**§ 2.** В § 2 от Допълнителните разпоредби се създава т. 3:

„3. Член 4, параграф 6 и т. 1.7 от Приложение II на Директива 2014/94/EC на Европейския парламент и на Съвета от 22 октомври 2014 г. за разгръщането на инфраструктура за алтернативни горива (ОВ, L 307 от 28 октомври 2014 г.).“

**ЗАКЛЮЧИТЕЛНА РАЗПОРЕДБА**

**§ 3.** Наредбата влиза в сила в деня на обнародването ѝ в „Държавен вестник“.